ইভান আইভাজোভস্কি

**ইভান কন্সটানটিনোভিচ আইভাজোভস্কি** (; ) ছিলেন একজন রুশ রোমান্টিক চিত্রশিল্পী। তিনি সমুদ্রদৃশ্য অঙ্কনে শ্রেষ্ঠতম চিত্রকরদের একজন বলে বিবেচিত হন। শৈশবে **হোভানেস আইভাজিয়ান** নামে দীক্ষিত এই শিল্পীর জন্ম হয় কৃষ্ণ সাগরের তীরে ক্রিমিয়ার সমুদ্রবন্দর ফেওদশিয়াতে, এক আর্মেনীয় পরিবারে। জীবনের বেশিরভাগটা তিনি সেখানেই স্থায়ী হন।

সেন্ট পিটার্সবার্গে ইম্পেরিয়াল একাডেমি অফ আর্টসে পড়াশোনা সমাপ্ত করে আইভাজোভস্কি ইউরোপ সফর করেন এবং ১৮৪০ এর দশকের শুরুর দিকে ইতালিতে স্বল্পকাল বাস করেন। এরপর রাশিয়ায় ফিরলে তাকে রুশ নৌবাহিনীর প্রধান চিত্রশিল্পী নিযুক্ত করা হয়। রুশ সাম্রাজ্যের সামরিক ও রাজনৈতিক অভিজাতবর্গের সাথে আইভাজোভস্কির ঘনিষ্ঠ সম্পর্ক ছিল এবং প্রায়ই তিনি সামরিক মহড়ায় উপস্থিত থাকতেন। জীবনে তিনি রাষ্ট্রীয় পৃষ্ঠপোষকতা এবং উচ্চমর্যাদা পেয়েছিলেন। রাশিয়ায় খুব সুন্দর কিছু বোঝাতে উপমা হিসেবে বলা হতো, এ যেন 'আইভাজোভস্কির তুলিতে আকার উপযুক্ত।' কথাটা আন্তন চেখভের লেখনীতে জনপ্রিয় হয়েছিল। ২১ শতকের রাশিয়াতেও আইভাজোভস্কি অত্যন্ত সমাদৃত।

নিজ যুগের প্রখ্যাত রুশ চিত্রকর আইভাজোভস্কি রুশ সাম্রাজ্যের বাইরেও খ্যাতি অর্জন করেছিলেন। ইউরোপ এবং যুক্তরাষ্ট্রে তার অসংখ্য একক চিত্রপ্রদর্শনী আয়োজিত হয়। প্রায় ৬০ বছরের কর্মজীবনে তিনি প্রায় ৬,০০০ চিত্রকর্ম অঙ্কন করেছেন; সেকালের বহুপ্রজ শিল্পীদের মধ্যে তার স্থান ছিল প্রথম সারিতে। তার আঁকা ছবির অধিকাংশই সমুদ্রদৃশ্য (seascape), তবে যুদ্ধদৃশ্য, আর্মেনীয় থিমে ছবি, এবং প্রতিকৃতিও তিনি প্রায়ই আঁকতেন। তার বেশিরভাগ চিত্রকর্ম রাশিয়া, ইউক্রেন, আর্মেনিয়া এবং তুরস্কের বিভিন্ন জাদুঘরে এবং ব্যক্তিগত সংগ্রহে রয়েছে।

## জীবন

### জন্ম ও পরিবার

ইভান আইভাজোভস্কির জন্ম ২৯শে জুলাই ১৮১৭ সালে (পুরনো হিসাবে দিনটা ছিল ১৭ জুলাই) রুশ সাম্রাজ্যের অন্তর্গত ক্রিমিয়ার ফেওদশিওয়া (থিওদসিয়া) শহরে। স্থানীয় সেইন্ট সার্জিগ আর্মেনীয় এপস্টলিক চার্চের ব্যাপ্টিজম নথিতে তার নাম অন্তর্ভুক্ত করা হয়েছিলে *Hovhannes, son of Gevorg Aivazian* () হিসেবে।

তার বাবা কনস্টান্টিন (–১৮৪০), ছিলেন গালিসিয়ার পোলিশ অংশের একজন আর্মেনীয় বণিক। ১৮শ শতকে তার পরিবার পশ্চিম আর্মেনিয়া থেকে ইউরোপে চলে এসেছিল। বহু পারিবারিক বিবাদের পর কনস্টান্টিন গালিসিয়া ছেড়ে মলদাভিয়া, তারপর বুকোভিনা এবং সবশেষে ১৮০০র শুরুর দিকে ফেওদশিয়াতে এসে থিতু হন। আইজাভোস্কির মা, রিপসিমে, ছিলেন ফিওদসিয়ারই একজন আর্মেনীয়। কন্সটান্টিন ও রিপসিমে দম্পতির ৫ সন্তান হয় - তিন মেয়ে এবং দুই ছেলে। আইজাভোস্কির বড় ভাই গ্যাব্রিয়েল ছিলেন একজন খ্যাতনামা ইতিহাসবিদ এবং আর্মেনীয় এপস্টলিক আর্চবিশপ।

### শিক্ষা
তরুণ আইভাজোভস্কি ফেওদসিয়ার সেইন্ট সার্গিস আর্মেনীয় চার্চে ধর্মীয় শিক্ষা লাভ করেন। জ্যাকব কচ নামে এক স্থানীয় স্থাপত্যবিদ তাকে ছবি আঁকা শেখান। ১৮৩৩ সালে আইভাজোভস্কি রাশিয়ার তৎকালীন রাজধানী সেন্ট পিটার্সবার্গে চলে আসেন ইম্পেরিয়াল একাডেমি অফ আর্টসে ম্যাক্সিম ভরবিয়েভের কাছে ল্যান্ডস্কেপ আঁকার পাঠ নিতে। ১৮৩৫ সালে তিনি রৌপ্যপদক লাভ করেন এবং ফরাসী শিল্পী ফিলিপে তানেউরের সহকারী হিসেবে নিযুক্ত হন। ১৮৩৬ সালে তিনি রাশিয়ার জাতীয় কবি আলেক্সান্দর পুশকিনের সাক্ষাৎলাভ করেন; পুশকিন তখন একাডেমি পরিদর্শনে এসেছিলেন। ১৮৩৭ সালের অক্টোবরে, নির্ধারিত সময়ের ২ বছর আগেই, তিনি ইম্পেরিয়াল একাডেমি অফ আর্টস থেকে স্বর্ণপদক নিয়ে স্নাতক হন। পরের বছর তিনি ফেওদসিয়াতে ফিরে আসেন এবং তার জন্মস্থান ক্রিমিয়াতে বছর দুই কাটান।

### ইউরোপে প্রথম সফর

১৮৪০ সালে ইম্পেরিয়াল একাডেমি আইভাজভস্কিকে উচ্চতর শিক্ষণের জন্য ইউরোপে প্রেরণ করে। তিনি প্রথমে ভিয়েনা ও বার্লিন হয়ে ভেনিসে গমন করেন এবং সেইন্ট লাজারাস দ্বীপ দর্শন করেন। সেখানে একটি গুরুত্বপূর্ণ আর্মেনীয় ক্যাথলিক কনগ্রেগেশন অবস্থিত ছিল এবং তার ভাই গ্যাব্রিয়েলও থাকতেন। আইভাজোভস্কি আর্মেনীয় পাণ্ডুলিপি নিয়ে গবেষণা করেন এবং আর্মেনীয় শিল্পকলার সাথে পরিচিত হন। রুশ ঔপন্যাসিক নিকোলাই গোগোলের সাথে ভেনিসেই তার দেখা হয়। এরপর আইভাজভস্কি ফ্লোরেন্সের পথে যাত্রা করেন। ১৮৪০ থেকে ১৮৪২ এর মাঝের সময়ে তিনি নাপোলি ও রোমে ছিলেন। তিনি ইতালীয় শিল্পকলার দ্বারা দারুণ প্রভাবিত হন এবং ইতালির জাদুঘরগুলো তার জন্য "দ্বিতীয় একাডেমি"তে পরিণত হয়। পোপ ষোড়শ গ্রেগরি তাকে সোনার পদকে ভূষিত করেন। অতঃপর আইভাজভস্কি সুইজারল্যান্ড, জার্মানি, নেদারল্যান্ড এবং ব্রিটেন ভ্রমণ করেন। লুভ্‌র জাদুঘরে এক আন্তর্জাতিক চিত্রপ্রদর্শনীতে রাশিয়ার পক্ষ থেকে তিনিই একমাত্র প্রতিনিধি হিসেবে অংশগ্রহণ করেন। ফ্রান্সের আকাদেমি রয়াল থেকেও তিনি স্বর্ণপদকে ভূষিত হন। এরপর ১৮৪৩ সালে মার্সেই হয়ে তিনি নাপোলিতে ফেরেন এবং আবার ব্রিটেন, পর্তুগাল, স্পেন ও মাল্টা পরিভ্রমণ করেন। আইভাজভস্কি ইউরোপজুড়ে সম্মানিত হয়েছিলেন। ১৯৪৪ সালে তিনি প্যারিস ও আমস্টার্ডাম হয়ে রাশিয়ায় ফেরেন।

### রাশিয়ায় প্রত্যাবর্তন এবং প্রথম বিয়ে

রাশিয়ায় ফেরার পর ইম্পেরিয়াল একাডেমি আইভাজভস্কিকে একাডেমিশিয়ান হিসেবে নিয়োগ দেয়, পাশাপাশি তিনি "রুশ নৌবাহিনীর আনুষ্ঠানিক চিত্রশিল্পী" হিসেবে সমুদ্রদৃশ্য, উপকূলীয় দৃশ্য এবং সামুদ্রিক যুদ্ধের ছবি আঁকার জন্য নিযুক্ত হন। ১৮৪৫ সালে তিনি ডিউক কন্সটান্টিন নিকোলায়েভিচের সাথে এজিয়ান সাগর ঘুরতে যান এবং অটোমান সাম্রাজ্যের রাজধানী কনস্টান্টিনোপল, গ্রীসের দ্বীপ পাতমোস ও রোডস ভ্রমণ করেন।

১৮৪৫ সালে তিনি তার জন্মস্থান ফিওদসিয়াতে আবাস গড়েন - একটি বাড়ি এবং ছবি আঁকার স্টুডিও। বাইরের দুনিয়া থেকে নিজেকে গুটিয়ে নিয়েছিলেন বন্ধু আর আত্মীয়দের একটা ছোট গণ্ডীর মধ্যে। তবে তার শিল্পীজীবনে এই বিচ্ছিন্নতার নেতিবাচক প্রভাব পড়েছিল। ১৯ শতকের মাঝামাঝিতেই রুশ চিত্রকলা রোমান্টিকতাবাদ ছেড়ে নিজস্ব একটা রুশ বাস্তবতাবাদের দিকে ঝুঁকে পড়ছিল; ফলে আইভাজভস্কির রোমান্টিক শৈলীতে আকা সমুদ্রদৃশ্যগুলো তীব্র সমালোচনার শিকার হয়।

১৮৪৫ এবং ১৮৪৬ সালে আইভাজভস্কি রুশ নৌবাহিনীর কৃষ্ণসাগর বহর ও বাল্টিক বহরের মহড়া দেখেন। ১৮৪৭ সালে ইম্পেরিয়াল একাডেমি তাকে সমুদ্রদৃশ্য অঙ্কনের অধ্যাপক শিরোনামে ভূষিত করে এবং তিনি অভিজাতদের পদমর্যাদায় উত্তীর্ণ হন।

১৮৪৮ সালে তিনি জুলিয়া গ্রেভসকে বিয়ে করেন। তাদের ৪ কন্যা সন্তান হয়: এলেনা (১৮৪৯), মারিয়া (১৮৫১), আলেক্সান্দ্রা (১৮৫২) এবং জোয়ান (১৮৫৮). ১৮৬০ সালে তারা পৃথক হন এবং ১৮৭৭ সালে আর্মেনীয় চার্চের অনুমতিক্রমে বিবাহবিচ্ছেদ করেন।

### খ্যাতির চূড়ায়

১৮৫১ সালে, রুশ সম্রাট ১ম নিকোলাসের সাথে সেভাস্তপোলে সামরিক মহড়া দর্শনে যান আইভাজভস্কি। ১৮৫১ সালে ফিওদসিয়াতে তার প্রত্নতাত্ত্বিক খননকাজের সুবাদে তিনি রাশিয়ান জিওগ্রাফিকাল সোসাইটির পূর্ণ সদস্যপদ লাভ করেন। সে বছরই রাশিয়া এবং উসমানী সালতানাতের মধ্যে ক্রিমিয়া যুদ্ধ বেঁধে যায় এবং তাকে খারকিভে নিয়ে আসা হয়। নিরাপত্তার ব্যবস্থা করে তিনি সেভাস্তপোলের অবরুদ্ধ দুর্গে ফিরে যান যুদ্ধক্ষেত্রের ছবি আঁকতে। তুর্কীদের দ্বারা অবরুদ্ধ সেভাস্তোপোলে তার ছবি প্রদর্শিত হয়।

১৮৫৬ থেকে ১৮৫৭ সালে আইভাজভস্কি প্যারিসে কাজ করেন এবং প্রথম রুশ (প্রথম অ-ফরাসীও) শিল্পী হিসেবে লিজিয়ন অফ অনরে ভূষিত হন। ১৮৫৭ সালে তিনি কন্সটান্টিনোপোল ভ্রমণ করেন এবং নিশানে মাজেদি অর্জন করেন। সে বছরই তাকে মস্কো আর্ট সোসাইটির অনারারি মেম্বার করা হয়। ১৮৫৯ সালে তিনি গ্রীসের অর্ডার অফ দ্য রিডিমার এবং ১৮৬৫ সালে রাশিয়ার অর্ডার অফ দ্য সেইন্ট ভ্লাদিমিরে ভূষিত হন।

### ভ্রমণ ও সম্মাননা: ১৮৬০-১৮৮০
১৮৬০ এর দশকে আইভাজোভস্কি গ্রীক জাতিয়তাবাদ এবং ইতালীর একত্রিতকরণে অনুপ্রাণিত হয়ে বেশ কিছু ছবি আঁকেন। ১৮৬৮ সালে তিনি পুনর্বার কনস্টান্টিনোপল ভ্রমণ করেন এবং দ্য গ্রেট ক্রেটান রেভলুশনে তুর্কীদের বিরুদ্ধে গ্রীকদের প্রতিরোধযুদ্ধ নিয়ে অনেকগুলো ছবি আঁকেন। একই বছর তিনি ককেশাস ভ্রমণ করেন এবং প্রথমবারের মতো আর্মেনিয়ার রুশ অংশে যান। তিনি বেশ কিছু পর্বতমত ভূদৃশ্য বা ল্যান্ডস্কেপ এঁকেছিলেন এবং ১৮৬৯ সালে তিবি‌লিসে একটি প্রদর্শনী করেন। সেই বছরই শেষদিকে তিনি মিশর ভ্রমণে যান এবং সুয়েজ খালের উদ্বোধনী অনুষ্ঠানে অংশ নেয়। তিনিই প্রথম সুয়েজ খালের ছবি আঁকেন।

১৮৭০ সালে তাকে একচুয়াল সিভিল কাউন্সিলর করা হয় যা কিনা রাশিয়ার চতুর্থ সর্বোচ্চ বেসামরিক পদবি। ১৮৭১ সালে তিনি ফিওদসিয়ার প্রত্নতাত্ত্বিক জাদুঘরের নির্মাণকাজ শুরু করেন। ১৮৭২ সালে তিনি নিস ভ্রমণ করেন এবং ফ্লোরেন্সে তার চিত্রকর্মের প্রদর্শনী আয়োজন করেন। ১৮৭৪ সালে ফ্লোরেন্স একাডেমি অফ ফাইন আর্টস তার একটি সেলফ পোর্ট্রেট চায় উফিতজি গ্যালারিতে সাজিয়ে রাখার জন্য। একই বছর সুলতান আব্দুল আজিজ তাকে কনস্টান্টিনোপোলে আমন্ত্রণ করেন এবং পরবর্তীতে তুর্কী অর্ডার অফ অসমানিয়াহতে ভূষিত করেন।

১৮৮০ সালে আইভাজভোস্কি তার ফিওদসিয়ার বাড়িকে একটি আর্ট গ্যালারি হিসেবে উন্মুক্ত করেন; হার্মিটেজ জাদুঘর ও ত্রেতইয়াকভের পর এটি ছিল রুশ সাম্রাজ্যের তৃতীয় জাদুঘর। ১৮৮১ সালে লন্ডনের পল মলে তার একটি চিত্রপ্রদর্শনী আয়োজিত হয় যেখানে এসেছিলেন ইংরেজ চিত্রকর জন এভারেট মিলাইস এবং প্রিন্স অফ চার্লস সপ্তম এডওয়ার্ড।

### দ্বিতীয় বিয়ে ও পরবর্তী জীবন

আইভাজভোস্কির দ্বিতীয় স্ত্রী আনা বুরনাজিয়ান ছিলেন এক তরুণী আর্মেনীয় বিধবা, তার চেয়ে ৪০ বছরের ছোট। আইজাভস্কি বলেছিলেন ১৮৮২ সালে আনাকে বিয়ে করে তিনি নিজ "জাতির কাছাকাছি এসেছিলেন", জাতি বলতে আর্মেনীয়দের বুঝিয়েছিলেন। ১৮৮২ সালে তিনি মস্কো এবং সেইন্ট পিটার্সবার্গ ভ্রমণ করেন, এবং ১৮৮৪ সালে ভোলগা নদীর তীর ধরে রাশিয়ার গ্রামাঞ্চল ঘুরে দেখেন।

স্ত্রীকে নিয়ে প্যারিস ভ্রমণের পর ১৮৯২ সালের অক্টোবরে তিনি যুক্তরাষ্ট্রে গমন করেন এবং নায়াগ্রা জলপ্রপাত, নিউ ইয়র্ক ও ওয়াশিংটন ডিসি দেখেন। ভ্রমণকালে তিনি একটি কূটনৈতিক কাজ করেছিলেন - তার দুইটি চিত্রকর্ম যুক্তরাষ্ট্রের করকোরান জাদুঘরে উপহার দিয়েছিলেন। ছবি দুটি ছিল ১৮৯১-১৮৯২ সালে রাশিয়ার দুর্ভিক্ষের সময় মার্কিন সাহায্য পাঠানো জাহাজ নিয়ে। ১৮৯৬ সালে, ৭৯ বছর বয়সে তিনি ফুল প্রিভি কাউন্সিলর হিসেবে পদোন্নতি পান।

১৮৯৪ থেকে ১৮৯৬ সালে উসমানীয় সাম্রাজ্যের আর্মেনীয়-অধ্যুষিত অঞ্চলে যে আর্মেনীয় হত্যাকাণ্ড চালানো হয় তাতে আইভাজোগস্কি তীব্রভাবে শোকাহত হয়েছিলেন। তিনি বেশ কিছু ছবিও এঁকেছিলেন এই নিয়ে, যেমন *দ্য এক্সপালশন অফ দ্য টার্কিস শিপ* এবং *দ্য আর্মেনিয়ান ম্যাসাকারস অ্যাট ট্রেবিজন্ড* (১৮৯৫)। উসমানী সুলতানের দেওয়া পদক তিনি সমুদ্রে ছুঁড়ে ফেলে দেন এবং ফিওদসিয়াতে থাকা তুর্কী রাষ্ট্রদূতকে বলেন: "তোমার রক্তপিপাসু প্রভুকে বলবে যে আমি তার দেওয়া সব মেডেল ছুঁড়ে ফেলে দিয়েছি, আর যে ফিতাগুলো রয়ে গেছে তার কাছে পাঠিয়ে দাও, আমি যেই সাগরের ছবি এঁকেছি সেখানেই চাইলে ফেলে দিক।" সেই ঘটনাগুলো নিয়ে তিনি আরো কিছু ছবি এঁকেছিলেন, যেমন *লোনলি শিপ* ও *নাইট ট্রাজেডি ইন দ্য সী অফ মারমার* (১৮৯৭)।

জীবনের অন্তিম বছরগুলো তিনি ফিওদসিয়াতেই কাটিয়েছিলেন। ১৮৯০ এর দশকে তার প্রচেষ্টাতেই ফিওদসিয়াতে একটি বাণিজ্যিক সমুদ্রবন্দর তৈরি হয় এবং রুশ সাম্রাজ্যের রেলপথের সাথেও রেলযোগাযোগ স্থাপিত হয়। ১৮৯২ সালে চালু হওয়া রেলস্টেশনটির বর্তমান নাম আয়ভাজভস্কায়া। আইভাজোভস্কি ফিওদসিয়াতে সুপেয় পানিরও ব্যবস্থা করেন।

### মৃত্যু
আইভাজোভস্কি মৃত্যুবরণ করেন ১৯শে এপ্রিল (নতুন হিসাবে ২রা মে) ১৯০০ সালে ফিওদসিয়াতে। তার ইচ্ছানুসারে সেইন্ট সার্গিন আর্মেনিয়ান চার্চের প্রাঙ্গণে তাকে সমাহিত করা হয়। সমাধিফলকে ধ্রুপদী আর্মেনীয় ভাষায় লেখা রয়েছে: নশ্বর মানব হিসেবে জন্মেছিলেন, রেখে গেলেন অবিনশ্বর কীর্তি। তার নিচে লেখা: প্রফেসর ইভান কন্সটাটিনোভিচ আইভাজোভোস্কি ১৮১৭-১৯০০.

তার মৃত্যুর পর স্ত্রী আনা অনেকটাই নিভৃত জীবনযাপন করেন। ২৫শে জুলাই ১৯৪৪ সালে মৃত্যুর পর তাকে আইভাজোভস্কির পাশেই সমাধিস্থ করা হয়। দুই কন্যা - মারিয়া ও আলেক্সান্দ্রা ১৯১৭ সালের রুশ বিপ্লবের পর রাশিয়া ত্যাগ করে, আর বাকি দুইজন স্বল্পকালের মধ্যেই মৃত্যবরণ করেন, ইয়েলেনা ১৯১৮তে, এবং হানা ১৯২২-এ।

## চিত্রকলা

৬০-বছরব্যাপী কর্মজীবনে আইভাজোভস্কি প্রায় ৬,০০০ চিত্রকর্ম সৃষ্টি করেছেন। তার বেশিরভাগ ছবির বিষয়বস্তুই সমুদ্র। সম্পূর্ণ স্থলভূমির ছবি তিনি কদাচিৎ এঁকেছেন, আর পোর্ট্রেট বা প্রতিকৃতি এঁকেছেন হাতেগোণা অল্প সংখ্যক। রোজা নিউমার্চের ভাষ্যে, আইভাজোভস্কি কখনোই প্রকৃতির মধ্যে বসে আঁকতেন না, বরং সমুদ্র থেকে বহুদূরে, স্মৃতি থেকে আঁকতেন। রোগাচেভস্কি লিখেছেন যে "তার শৈল্পিক স্মৃতি ছিল কিংবদন্তীতুল্য। তিনি নিতান্ত সামান্য সময় অবলোকন করা জিনিসও পরে এঁকে ফেলতে পারতেন, কোনো খসড়া স্কেচ না করেই।" বোল্টন প্রবহমান জলের রূপ ও প্রতিফলিত রোদ আর জ্যোৎস্না ফুটিয়ে তুলতে আইভাজোভস্কির দক্ষতার প্রশংসা করেন।

### অঙ্কনশৈলী

সোউরেন মেল্কিয়ান আইভাজোভস্কির অঙ্কনশৈলীকে বলেছেন "অত্যন্ত একাডেমিক"। মূলত রোমান্টিকতাবাদী শিল্পী হলেও আইভাজোভস্কি কিছু রিয়ালিস্টিক বা বাস্তববাদী উপাদানও ছবিতে ব্যবহার করেছেন। লীকের মতে আইভাজোভস্কি সারা জীবনই রোমান্টিকতাবাদের প্রতি বিশ্বস্ত ছিলেন, 'যদিও তিনি তার কাজগুলোকে বাস্তববাদী ধারার অভিমুখে ধরেছিলেন'। তার শুরুর দিকের ছবিগুলো তার একাডেমির শিক্ষক ম্যাক্সিম ভরবিয়েভ এবং সিল্ভেস্টার সচেদ্রিনের দ্বারা প্রভাবিত ছিল। ১৮৪০-১৮৫০ এর দশকে আইভাজোভস্কির সেরা চিত্রকর্মগুলোতে রঙের বৈচিত্র্যপূর্ণ ব্যবহার ছিল এবং বিষয়বস্তুর থিম ছিল মহাকাব্যিক ও রোমান্টিক। নিউমার্চ মনে করেন যে ১৯ শতকের মধ্যের দিকেই আইভাজোভস্কির কাজে রোমান্টিক বৈশিষ্ট্যগুলো আরো বেশি করে ফুটে উঠতে শুরু করে। অধিকাংশ গবেষকের মত তারও অভিমত যে *নাইনথ ওয়েভ* আইভাজোভস্কির শ্রেষ্ঠতম কাজ। ১৮৭০ এর দশক আসতে আসতে আইভাজোভস্কির কাজে মোলায়েম রঙের ব্যবহার প্রাধান্য বিস্তার করে; এবং জীবনের শেষ দুই দশকে তিনি অনেকগুলো রূপালি-টোনের সমুদ্রদৃশ্য অঙ্কন করেন।

### চিত্রকর্ম

#### ল্যান্ডস্কেপ / ভূদৃশ্য

File:Aivazovsky - Look to the Large Cascade and Large Petergof Palace.jpg|*ভিউ অফ আ ফাউন্টেন এ্যান্ড পিটারফ প্যালেস* (১৮৩৭)
File:Лазоревый грот. Неаполь.jpg|*অ্যাজুর গ্রোত্তো, নেপলস* (১৮৪১)
File:Галатская башня в лунном свете.jpg|*দি গালাটা টাওয়ার বাই মুনলাইট* (১৮৪৫)
File:Aivazovsky - View of Constantinople and the Bosphorus.jpg|*ভিউ অফ কনস্টান্টিনোপল, উইথ দ্য নুসরাতিয়ে মস্ক* (১৮৫৬)
File:Иван Константинович Айвазовский - Широкий пейзаж с поселенцами.jpg|*ল্যান্ডস্কেইপ উইথ সেটলারস* (১৮৫৬)
File:Иван К. Айвазовский - От Млеты до Гудаури (1868).jpg|*ফ্রম লেটা টু গুডাউরি* (১৮৬৮)
File:Tiflis by aivazovsky.jpg|*ভিউ অফ তিফলিস ফ্রম সেইদ-আবাজ* (১৮৬৮)
File:Ivan Constantinovich Aivazovsky - Moscow in Winter from the Sparrow Hills.JPG|*মস্কো ইন উইন্টার ফ্রম দ্য স্প্যারো হিলস* (১৮৭২)


#### সীস্কেপ / সমুদ্রদৃশ্য

File:Иван Константинович Айвазовский - Ночь в Гурзуфе.jpg|*নাইট অ্যাট গুরজাফ*
File:Russians at navarino.jpg|*ব্যাটল অফ নাভারিনো* (১৮৪৮)
File:Battle-of-sinope.jpg|*রাশিয়ান-টার্কিশ সী ব্যাটল অফ সিনোপ অন ১৮ নভেম্বর ১৮৫৩* (১৮৫৩)
File:Aivazovsky, Brig Mercury Attacked by Two Turkish Ships 1892.jpg|*ব্রিগ "মার্কারি" এটাকড বাই টু টার্কিশ শিপস* (১৮৯২)
File:Иван К. Айвазовский - Бриг Меркурий после победы над двумя турецкими кораблями (1848).jpg|*দ্য ব্রিগ মার্কারি এনকাউন্টার আফটার ডিফিটিং টু টার্কিশ শিপস অফ দ্য রাশিয়ান স্কোয়াড্রন* (১৮৪৮)
File:Смотр Черноморского флота в 1849 году.jpg|*প্যারেড অফ দ্য ব্ল্যাক সী ফ্লীট* (১৮৮৬)
File:Ivan Constantinovich Aivazovsky - The Russian Squadron on the Sebastopol Roads.jpg|*দ্য রাশিয়ান স্কোয়াড্রন অন দ্য সেবাস্তোপোল রোডসT* (১৮৪৬)
File:Aivazovsky Ivan Konstantinovich Bracing The Waves.jpg|*ব্রেসিং দ্য ওয়েভস*
File:Ivan Constantinovich Aivazovsky - Battle of Çesme at Night.JPG|*ব্যাটল অফ চেসমে অ্যাট নাইট* (১৮৫৬)
File:Battle of Revel.jpg|*সী ব্যাটল এ্যট রেভেল* (১৮৪৬)
File:Ivan Aivazovsky Bucht von Neapel 1842.jpg|*বে অফ নেপলস* (১৮৪২)
File:Aivazovsky gibraltar.jpg|*আমেরিকান শিপিং অফ দ্য রক অফ জিব্রাল্টার* (১৮৭৩)
File:Айвазовский (Гайвазовский) Иван (Оганес) Константинович Радуга.jpg|*রেইনবো* (১৮৭৩)
File:Aivasovsky I C Ship "Twelve Apostles".jpg|*শিপ "টুয়েলভ এপস্টলস"* (১৮৭৮)
File:Aivazovsky - Sea coast at night. Near the beacon.jpg|*সী কোস্ট এ্যাট নাইট। নিয়ার দ্য বীকন* (১৮৩৭)
Image:The Burning of the Turkish Flagship by Kanaris - Ivan Aivazovsky, 1881.png|*দ্য বার্নিং অফ দ্য টার্কিশ ফ্লাগশিপ বাই কানারিস* (১৮৮১)
File:Aivazovsky Seascape with a steamer.jpg|*সীস্কেপ উইথ এ স্টীমার* (১৮৮৬)
File:Ivan Aivazovsky - Fog on the sea.jpg|*ফগ ওভার দ্য সী* (১৮৯৫)
File:File-Ivan Aivazovsky - Tempset by Sounion.jpg|*টেম্পেস্ট বাই সোউনিয়ন* (১৮৫৬)
File:Picture "anger of the seas" by Aivasovsky.jpg|*দ্য র‍্যাথ অফ দ্য সী* (১৮৮৬)
File:Ivan Constantinovich Aivazovsky - Lake Maggiore in the Evening.JPG|*লেইক ম্যাজিওরে ইন দ্য ইভিনিং* (১৮৯২)
File:Кронштадтский рейд Айвазовского.jpg|*দ্য ক্রন্সটাড রোডস্টিড* (১৮৪০)
File:Петр I при Красной горке Айвазовский.jpg|*পিটার ফার্স্ট এ্যাট ক্রাস্নায়া গোরকা লাইটিং আ ফায়ার অন দ্য শোর টু সিগনাল টু হিস সিঙ্কিং শিপস* (১৮৪৬)
File:Буря над Евпаторией Айвазовский.jpg|*স্টর্ম ওভার ইয়েভপাতরিয়া* (১৮৬১)
File:Russian victory vyborg.jpg|*দ্য ব্যাটল অফ ভিবর্গ ইন ১৭৯০* (১৮৪৬)


#### ধর্মীয় চিত্রকর্ম

File:Aivazovsky Chaos 1841.jpg|*ক্যাওস* (১৮৪১)
File:Po vodam 1888.jpg|*জিসাস ওয়াকিং অন ওয়াটার* (১৮৮৮)
File:Po vodam.jpg|*জিসাস ওয়াকিং অন ওয়াটার* (১৮৯০)
File:Aivazovsky Passage of the Jews through the Red Sea.jpg|*প্যাসেজ অফ দ্য জু'স থ্রু দ্য রেড সী* (১৮৯১)


#### প্রাচ্যবাদী থিমে আঁকা

File:Aivazovsky Bosporus.jpg|*[[বসফরাস প্রণালি|বসফরাস]]*
File:Айвазовский (Гайвазовский) Иван (Оганес) Константинович Лунная ночь на Босфоре.jpg|*এ মুনলিট নাইট অন দ্য বসফরাস, ফিচারিং [[ওর্তাকয় মসজিদ|ওর্তাকয় মস্ক]]*
File:Constantinople la mosquée de Top-Kahné-Ivan Aivazovski mg 8270.jpg|*তোপ-কানে মস্ক (নুসরেতিয়ে মস্ক)*
File:View of constantinople by evening light.jpg|*ভিউ অফ কন্সটান্টিনোপল বাই ইভনিং লাইট*
File:Aivazovsky - Scenes from Cairo's life.jpg|*সিনস ফ্রম কায়রো'স লাইফ*
File:Ivan Constantinovich Aivazovsky - Boat Ride by Kumkapi in Constantinople.JPG|*বোট রাইড বাই কুমকাপি ইন কন্সটান্টিনোপল*
File:Ivan Constantinovich Aivazovsky - Sunset over the Golden Horn.JPG|*সানসেট ওভার দ্য গোল্ডেন হর্ন*
File:Ivan Constantinovich Aivazovsky - Dusk on the Golden Horn.JPG|*ডাস্ক অন দ্য গোল্ডেন হর্ন*
File:Ivan Aivazovsky Trebizond 1887.jpg|*ট্রেবিজন্ড*
File:Ivan Constantinovich Aivazovsky - Coffee-house by the Ortaköy Mosque in Constantinople.JPG|*কফি হাউস বাই দ্য ওর্তাকয় মস্ক ইন কন্সটান্টিনোপল*
File:Иван К. Айвазовский - Великая Пирамида в Гизе (1871).jpg|*দ্য গ্রেট পিরামিড অফ গিজা*
File:Башни на скале у Босфора Айвазовского.jpg|*টাওয়ারস অন দ্য ক্লিফ নিয়ার দ্য বসফরাস* (১৮৫৯)


#### আর্মেনীয় থিমে আঁকা

File:Valley of Mount Ararat by Ivan Aivazovsky (1882).jpg|*ভ্যালি অফ মাউন্ট আরারাত* (১৮৮২)
File:Aivazovsky - Descent of Noah from Ararat.jpg|*ডিসেন্ট অফ নোয়াহ ফ্রম আরারাত* (১৮৮৯)
File:Gregory the Illuminator.jpg|*দ্য ব্যাপ্টিজম অফ দ্য আর্মেনিয়ান পিপল*
File:Aivazovsky - Oath befory Battle of Avarayr.jpg|*ওথ বিফোর দ্য ব্যাটল অফ আভারায়* (১৮৯২)
File:Bayron's visit to San Lazzaro by Aivazovsky (1899).jpg|লর্ড বায়রন'স ভিজিট টু সান লাজার দেগলি আরমেনি (১৮৯৯)
File:Aivazovsky - Catholicos Khrimyan Airik near Echmiadzin.jpg|Mkrtich Khrimian near Echmiadzin


## প্রভাব
আইভাভোস্কি ছিলেন উনবিংশ শতাব্দীর রুশ চিত্রকলায় সবচেয়ে প্রভাবশালী সমুদ্রদৃশ্য অঙ্কনকারী। রাশিয়ান জাদুঘরের বর্ণনামতে, "তিনি ছিলেন সমুদ্রদৃশ্য চিত্রায়নে প্রথম এবং দীর্ঘকাল পর্যন্ত একমাত্র প্রতিনিধি" এবং "অন্য যে শিল্পীরাই সমুদ্রদৃশ্য এঁকেছেন তারা হয় তার ছাত্র ছিলেন অথবা তার দ্বারা প্রভাবিত হয়েছেন।"

আর্খিপ কুইন্ডজি (১৮৪২-১৯১০) আইভাজোভস্কির দ্বারা প্রভাবিত ছিলেন বলে অনেকসময় বলা হয়ে থাকে। ১৮৫৫ সালে, ১৩-১৪ বছর বয়সে, কুইন্ডজি ফিওদসিয়াতে গমন করেন আইভাজোভস্কির কাছে শেখার জন্য, যদিও তার কাছে কুইন্ডজি শুধু রঙ মিশ্রণই করেছিলেন এবং আইভাজোভস্কির ছাত্র এডলফ ফেসলারের কাছে বরং কুইন্ডজি শিক্ষালাভ করেন। ১৯০৩ সালের একটি বিশ্বকোষের নিবন্ধে বলা হয়েছে: "যদিও কুইন্ডজিকে আইভাজোভস্কির ছাত্র বলা চলে না, তবু তার কিছু প্রভাব নিঃসন্দেহে ছিল [কুইন্ডজির] প্রথমদিকের কাজে; তার থেকেই [কুইন্ডজি] ছবি আঁকার পদ্ধতি অনেকটা নিয়েছে।"

## পুরস্কার

### পদমর্যাদা
রুশ পদমর্যাদা সূচী

* ১৮৭০ – একিচুয়াল সিভিল কাউন্সিলর ()
* ১৮৮৫ – প্রিভি কাউন্সিলর ()
* ১৮৯৬ – একচুয়াল প্রিভি কাউন্সিলর ()

## আরো দেখুন
* আর্খিপ কুইন্ডজি

## টীকা

## তথ্যসূত্র
### উৎস

### গ্রন্থসূচী

*
*
*
*
*
*
*
*
*
*
*
*
*
*

## আরো পড়ুন
### আইভাজোভস্কি সম্পর্কে বই ও প্রবন্ধ
*
*
*
*
*
*
*
*

### আইভাজোভস্কির কাজ নিয়ে বিশ্লেষণমূলক প্রবন্ধ
*
*

## বহিঃসংযোগ

*  at Wikidata

### Galleries of Aivazovsky's paintings
* at the Russian State Museum
*National Gallery of Armenia 
*Russian Art Encyclopedia 
*The Athenaeum
*Old Istanbul paints at Organization of Istanbul Armenians
*Ivan Aivazovsky in collection of the Odessa Art Museum. Album. Odessa, Astroprint, 2012.

বিষয়শ্রেণী:১৯শ শতাব্দীর রুশ চিত্রশিল্পী
বিষয়শ্রেণী:১৯শ শতাব্দীর রুশ সাম্রাজ্যের চিত্রশিল্পী
বিষয়শ্রেণী:রুশ পুরুষ চিত্রশিল্পী
বিষয়শ্রেণী:ইম্পেরিয়াল একাডেমি অব আর্টসের প্রাক্তন শিক্ষার্থী
বিষয়শ্রেণী:লেজিওঁ দনর প্রাপক
বিষয়শ্রেণী:লেজিওঁ দনরের নাইট
বিষয়শ্রেণী:১৮১৭-এ জন্ম